Pervõi Kanal
Pervõi Kanal (vene keeles Первый канал) on Venemaa telekommunikatsiooniettevõte, riigi tähtsaim telekanal. Aastatel 1995–2002 kandis nime ORT. Telekanal alustas saateid 1. aprillil 1995. Ettevõtte ja telekanali Pervõi Kanal peakorter asub Ostankino telekeskuses. 51% ettevõtte aktsiatest kuulub riigile. Peadirektor on alates 1999. aastast Konstantin Ernst. Pervõi Kanal on Euroopa Ringhäälingute Liidu liige. 2015. aasta seisuga oli telekanalil 2443 töötajat. Telekanali Pervõi Kanal peamised konkurendid on Rossija-1 ja NTV.